Obertura parcial del carrer València al trànsit de persones i vehicles
06 de juliol 2018

![](/media/4lzfhvdd/83c_buena-2.jpg)  
  

Hui cap a les 7 de la vesprada s’obrirà una part del carrer València al trànsit rodat i a les persones. Des d’octubre estan treballant els operaris, primer en la part del clavegueram i una vegada acabat estan fent la part de la superficie, la repavimentació. Cal recordar a tots que el sentit del carrer  serà des de la plaça de l’Àngel Bobo o de Blasco Ibáñez fins al carrer València i que s'obrirà el tram que va des de esta plaça fins al carrer  Dolz del Castellar. S´ha senyalitzat perquè quede clar quins son els sentits del carrer. A més a més es podrà entrar pel carrer Aben Bahri on es podrà o bé tirar en sentit València o bé entrar al carrer Major. El pressupost d’adjudicació per a la execució de les obres va ser de 491.814,18 euros (IVA inclòs), i la encarregada de dur-les a terme va ser la empresa ELECNOR SA.

Com ha afegit el regidor de Contractació, Pep Gil: **“Hui es un dia de satisfacció perquè per fi anem a obrir el carrer València, almenys en el tram que va des de la plaça de l'Ángel Bobo o Blasco Ibáñez fins al carrer Dolz del Castellar, el carrer de les Llimeres. Forma part de les obres del carrer de València que tot i que no estan acabades ja permetran la circulació de vehicles i de les persones amb tota normalitat entre els citats trams. El sentit de la marxa dels vehicles serà en direcció València, és a dir, d'eixida de la ciutat excepte el tram que va del carrer Aben Bahri al carrer Josefa Daroqui que serà de dos direccions i que obligarà que la gent tinga precaució per a poder accedir. Les obres en principi esta previst que acaben totalment a finals d’agost, probablement el 15 de setembre ja estaran totes acabades. A banda de la repavimentació el que hem de fer ara és fer funcionar els fanals i millorar tot allò que hi ha que millorar al respecte. Es plantaran els arbres i mentrestant els escocells s'han tapat amb terra perquè la gent puga circular sense cap tipus de risc”.​**

  

![](/media/mpjd0uyz/83c_buena-1.jpg)  
  
  

 

*   [](http://www.facebook.com/sharer.php?u=https://aytosagunto.es/va/actualitat/obertura-parcial-del-carrer-valencia-al-transit-de-persones-i-vehicles/ "Facebook")
*   [](http://twitter.com/share?url=https://aytosagunto.es/va/actualitat/obertura-parcial-del-carrer-valencia-al-transit-de-persones-i-vehicles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obertura-parcial-del-carrer-valencia-al-transit-de-persones-i-vehicles/ "Linked In")
*   [](mailto:?body=https://aytosagunto.es/va/actualitat/obertura-parcial-del-carrer-valencia-al-transit-de-persones-i-vehicles/)